Diari Oficial de la Generalitat Valenciana


Sumari del DOGV 7033, del 28-05-2013 (2013/5178)

Notificació de la sentència dictada en el juí verbal número 646/2010.
---------------------------------------------------------------------

### Dades del document

Número de DOGV
:   7033

Data del DOGV
:   28-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5178


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el juí verbal número 646/2010. [2013/5178]  
Juí verbal: desnonament per falta de pagament 646/2010  
En este procediment verbal de desnonament, seguit a instàncies de Quesada y Quesada, SA contra Ingo Beyer, s'ha dictat la sentència que, literalment, diu així:  
«Dispositiva  
Mitjançant esta sentència estime la demanda interposada pel procurador Lucas Tomás, en nom i representació acreditada de Quesada y Quesada, SA contra Ingo Beyer; declare resolt el contracte d'arrendament, de data 26 de setembre de 2003, de l'immoble siti en l'avinguda d'Antonio Quesada, número 1, urbanització Ampliación Doña Pepa de Rojales i, per tant, el desnonament del demandat d'este immoble, el llançament del qual, si no l'efectua prèviament, es realitzarà el dia 23 de juny de 2010, i condemne Ingo Beyer al pagament a la part actora de la quantitat de 15.543,49 euros en concepte de rendes i gastos que es deuen fins a la data d'esta sentència, així com les rendes que vencen i els gastos fins a l'efectiu desallotjament de la vivenda, més els interessos legals d'esta quantitat, que seran incrementats en dos punts des de la data de la sentència, i amb expressa condemna a la part demandada al pagament de les costes.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'ha de preparar mitjançant un escrit que cal presentar en este Jutjat, en el termini de cinc dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn); la part ha de depositar la quantitat de cinquanta euros (50 €) en el compte del Banesto número 0377969303885571, i acreditar-ne la consignació. No s'admetrà a tràmit cap recurs que no tinga el dipòsit constituït.  
Igualment, si és el demandat qui interposa el recurs, haurà d'acreditar, quan prepare el recurs, haver complit els requisits que l'imposa l'article 449 de la Llei d'Enjudiciament Civil, en concret, estar al corrent de les quantitats que deu.  
Esta és la sentència que pronuncie, mane i firme.  
Publicació. La sentència anterior va ser donada, llegida i publicada pel magistrat o magistrada que la va dictar, mentres celebrava audiència pública el mateix dia de la data, de la qual cosa jo, el secretari judicial, en done fe. Torrevieja, 28 d'abril de 2010.»  
I atés que el demandat, Ingo Beyer, es troba en parador desconegut, s'expedix este edicte a fi que li valga de notificació de forma deguda.  
  
  
Torrevieja, 15 d'abril de 2013.- El secretari judicial: Bernardo Soler Andrés.